Zgjedhjet e mesit të mandatit vijnë me një sfond të ndryshëm politik
Demokratët me energji të reja, do të përballen me mbështetësit besnikë të zotit Trump
Pas tre muajsh, votuesit amerikanë do të marrin pjesë në zgjedhjet e mesit të mandatit për në Kongres, të cilat mund të ndryshojnë ecurinë e presidencës Trump. Siç njofton nga Uashingtoni korrespondenti Jim Malone, rezultatet nga zgjedhjet më të fundit paraprake dhe ato të posaçme, paraqesin një sfond politik me demokratët që kanë fituar energji të reja dhe me mbështetës të përkushtuar të zotit Trump, si dhe ndjesinë se vendi i polarizuar po shkon drejt një përballjeje madhore politike në nëntor. Përpara Shtëpisë së Bardhë, kundërshtarët e zotit Trump, ndër ta edhe komediania Rosie O’Donnell, mblidhen në një aktivitet që është njëkohësisht protestë dhe shfaqje artistike. , u tha njerëzve zonja O’Donnell. Rezultatet e zgjedhjeve të fundit paraprake dhe ato të posaçme tregojnë se demokratët po mobilizohen për nëntorin me një mesazh të spikatur anti-Trump. , deklaron Senatori Bernie Sanders. Në emër të republikanëve, Presidenti Donald Trump po zhvillon një përpjekje agresive elektorale, me shpresën e balancimit të parashikimeve për një fitoreje të demokratëve. , shprehet Presidenti Trump. Ky mesazh pritet mirë nga baza e zotit Trump. , u thotë mbështetësve Ligjvënësi republikan Jim Jordan. Por, në këto zgjedhje të mesit të mandatit, zoti Trump dhe republikanët do të kenë një betejë të vështirë. , thotë John Fortier, i Qendrës për Politikat Dypartiake. Megjithëse zoti Trump mund t’i ndihmojë disa kandidatë republikanë, ekziston edhe rreziku që ai mund të motivojë demokratët. , thotë John Hudak, i Institutit Brookings. Ndërkohë që anketimet tregojnë se klasa punëtore vazhdon të mbështesë më shumë Presidentin Trump, shumë votuese femra dhe votuesit nga zonat periferike ka gjasa t’u largohen republikanëve. , thotë Michael Barone, i Institutit Amerikan të Sipërmarrjes. Po bëhet gjithnjë më e dukshme se aktivistët e të dyja palëve i shikojnë zgjedhjet e mesit të mandatit si një referendum kombëtar për presidencën Trump.